**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL VALSTYBINĖS ŽEMĖS NUOMOS SUTARČIŲ NUTRAUKIMO IR VALSTYBINĖS žemės sklypų klaipėdoje, PRIEŠPILIO G. 4 IR pRIEŠPILIO G. 6, nuomos**

2016 m. vasario 23 d. Nr. T1-62

Klaipėda

Vadovaudamasi Lietuvos Respublikos vietos savivaldos 16 straipsnio 2 dalies 27 punktu, Lietuvos Respublikos žemės įstatymo 9 straipsnio 1 dalies 1 punktu ir 6 dalies 1 punktu, atsižvelgdama į teritorijos tarp Pilies gatvės, akcinės bendrovės „Baltijos“ laivų statyklos, uosto akvatorijos ir Danės upės, Klaipėdoje, detaliojo plano, patvirtinto Klaipėdos miesto savivaldybės administracijos direktoriaus 2013 m. rugsėjo 18 d. įsakymu Nr. AD1-2278 „Dėl teritorijos tarp Pilies gatvės, akcinės bendrovės „Baltijos“ laivų statyklos, uosto akvatorijos ir Danės upės, Klaipėdoje, detaliojo plano patvirtinimo“, sprendinius ir akcinės bendrovės „Klaipėdos laivų remontas“ 2016-02-02 prašymą, Klaipėdos miesto savivaldybės taryba nusprendžia:

1. Nutraukti prieš terminą šalių susitarimu valstybinės žemės nuomos sutartis, sudarytas su akcine bendrove „Klaipėdos laivų remontas“:

1.1. 2003-03-31 sutartį Nr. 16-174, sudarytą dėl žemės sklypo Žvejų g. 24, kadastro Nr. 2101/0010:29;

1.2. 2003-03-31 sutartį Nr. 16-171, sudarytą dėl žemės sklypo Žvejų g. 26, kadastro Nr. 2101/0010:30;

1.3. 2003-04-25 sutartį Nr. 16-331, sudarytą dėl žemės sklypo Žvejų g. 28, kadastro Nr. 2101/0010:32.

2. Išnuomoti akcinei bendrovei „Klaipėdos laivų remontas“, juridinio asmens kodas 140355654, buveinės adresas: Pilies g. 4, Klaipėda, valstybinės žemės sklypus Klaipėdoje, patikėjimo teise valdomus Klaipėdos miesto savivaldybės, pagal valstybinės žemės nuomos sutarčių projektus (1 ir 2 priedai) statinių, esančių žemės sklypuose, saugaus eksploatavimo terminui:

2.1. 0,1105 ha žemės sklypą, kadastro Nr. 2101/0010:77 (unikalus Nr. 4400-3951-3072), esantį Priešpilio g. 4 – 67 metams;

2.2. 0,5396 ha žemės sklypą, kadastro Nr. 2101/0010:76 (unikalus Nr. 4400-3951-3030), esantį Priešpilio g. 6 – 34 metams.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė:

Žemėtvarkos skyriaus vyriausioji specialistė

Raimonda Gružienė, tel. 39 61 62

2016-02-02